Carolus Meryon

Carolus Meryon (vulgo: Charles Meryon; Lutetiae 23 Novembris anno 1821 natus; Carentonii 14 Februarii anno 1868 mortuus) fuit chalcographus, pictor, delineator et poeta Francogallicus.

 De vita 

Medici Anglici Caroli Ludovici Meryon et Narcisse Chaspoux, Operae Lutetiensis saltatricis, nothus filiusThe Web Gallery of Art, pueritiam pauper degitA History of Engraving and Etching. Postquam portitor fuerat, enim Brestiae classis scholae studuit a 1837 usque ad 1839Pioneer Photographers of the Far West: A Biographical Dictionary, 1840-1865, anno 1848 solum chalcographiae se dare incepit, eius peregrinationum, praecipue in OceaniaEnciclopedia online Treccani, memoria animum concitansDictionnaire de la Peinture Larousse Online. Primum Mare Mediterraneum navigavit, deinde, anno 1840 fere, ad Akaroa in Nova Zelandia navem solvit et diu in Oceano Pacifico Meridionali mansit adiens portus tot, inter quos illum Sydneii et Vallis Paradisi: illis temporibus nunnullas centenas delineationes perfecit. Telone Martio apud Vincentium Cordouan de 1839 usque ad 1841 et, in Franciam a Pacifico reversus, apud Carolum Franciscum Phélippes, Iacobi Ludovici David discipulum, anno 1846 studuit, sed daltonismo gravi laborans artem pingendi omnino deseruit. Artem sculpendi ab Eugenio Bléry de 1849 usque ad 1850 didicit atque ex septimi decimi saeculi magistris Nederlandicis exemplaria perfecit, particulariter Zeeman, a quo eius primas chalcographias effecit ("Eaux-fortes sur Paris", 1850-1855, 22 chalcographias) et Van de Velde. In Salon anno 1850 Le Petit Pont adhibuit, ad hanc seriem spectantem. Anno 1857 Franciscopolis prospectum a quinque daguerreotypis perfecit, mandatum ad promotionem a societate Pioche, Bayerque et Company, quae opes magnas ilico habebat, de 1860 usque ad 1863 Oceaniae prospectus, intra quos Nouvelle Zélande ac L'assassinat de Marion-Dufrêne dans la baie des Îles et Lutetiae prospectuum saeculorum XVIIº et XVIIIº exemplaria (Vetus Louvre a Zeeman pictura) sculpsit. Alias 72 tabulas de Lutetia etiam creavit, aliquas a L'Artiste editas (Tour de l'Horloge, Pompe Notre-Dame).

Praecipue aedificia atque monumenta, argumenta marina, avesRijksbureau voor Kunsthistorische Documentatie et aliquot effigies sculpsit. Eius chalcographiae a lineis rigide praecidentibus, ab absolutione classis delineatoris digna, a dissentione audace intra luces et umbras scaenicis cum effectibus et fabulosis ac sollicitis cum imaginationibus denotatae sunt. Quare poetae Caroli Baudelaire admirationem meruit. Solite aes sculpebat, etiamsi aliquando chalybem anteferebat, ut in Franciscopolis prospectus.

Praeterea, eius chalcographias versibus instruebat.

In morbum ad mentem pertinentem delapsus, apud valetudinarium hospitium Carentonii receptatus est et ibi 14 Februariis anno 1868 obiit.


 Opera 
 Franciscopolis prospectum, chalcographia, 1857
 Eaux-fortes sur Paris (Lutetiae rasiones), rasiones XXII, 1850-1855
 Oceaniae prospectus, chalcographiae
 Beniamini Fillon effigies, chalcographia, 1862Beniamini Fillon effigies - Communia

 Notae 

 Bibliographia 







 Nexus externi 

 Carolus Meryon in Amstelodami Rijksmuseum 
 Carolus Meryon in Artnet 
 Carolus Meryon in Artcyclopedia 
 Carolus Meryon - Base Joconde 

Categoria:Artifices Franciae
Categoria:Chalcographi
Categoria:Scalptores